|  |  |
| --- | --- |
|  | DOM ZA ODRASLE OSOBE MOTOVUNBrkač 28, 52424 Motovun, HR Tel: 052-601-000, Fax: 052-601-001e-mail: dom.motovun@dom-motovun.hr [www.dom-motovun.hr](http://www.dom-motovun.hr)MB 3089304, OIB: 6458028548CASA PER PERSONE ADULTE MONTONAVia Bercaz 28, 52424 Montona, CRO Tel: 052-601-000, Fax: 052-601-001 |

**I Z V J E Š Ć E**

 **O RADU NA PRAĆENJU, SPREČAVANJU I SUZBIJANJU**

**INFEKCIJA POVEZANIH SA ZDRAVSTVENOM SKRBI U**

**DOMU ZA ODRASLE OSOBE MOTOVUN**

**ZA RAZDOBLJE 1. SIJEČNJA 2019. GODINE DO 31. PROSINCA 2019. GODINE**



Motovun, siječanj 2020. godine

Upravnom vijeću Doma za odrasle osobe Motovun sukladno Programu za prevenciju i kontrolu infekcija povezanih sa zdravstvenom skrbi ponosi se

 **IZVJEŠĆE O RADU NA PRAĆENJU, SPREČAVANJU I SUZBIJANJU**

**INFEKCIJA POVEZANIH SA ZDRAVSTVENOM SKRBI**

**Doma za odrasle osobe Motovun**

**za razdoblje 1. siječnja 2019. do 31. prosinca 2019. godine**

Temeljem članka 16. Pravilnika o uvjetima i načinu obavljanja mjera za sprječavanje i suzbijanje bolničkih infekcija (u daljnjem tekstu: Pravilnik) (''Narodne novine'', broj 85/12 i 129/13), te sukladno Programu rada Doma za 2018. godinu, podnosi se Izvješće o radu na praćenju, sprečavanju i suzbijanju infekcija povezanih sa zdravstvenom skrbi Doma za odrasle osobe Motovun za razdoblje od 01. siječnja do 31. prosinca 2019. godine.

 **KORISNICI DOMA**

Dom za odrasle osobe Motovun, ustanova je socijalne skrbi za smještaj odraslih osoba s mentalnim oštećenjima. Kapacitet Doma 89 mjesta te se na trajnom smještaju u izvještajnom razdoblju nalazilo 89 korisnika, te 6 korisnika na poludnevnom boravku.

 Tijekom izvještajnog razdoblja Dom je bio u potpunosti popunjen. Prijem korisnika vršio se sukladno odredbama Statuta Doma i Pravilnika o prijamu i otpustu korisnika. Svu potrebnu dokumentaciju za smještaj prikupljala je i obrađivala socijalna radnica Doma.

Od ukupnog broja korisnika Doma43 su žene (48,80%) i 45 muškarci (51,10%). U Domu je smješteno 5 osoba mlađih od 40 godina (5,6 %), 55 osoba u dobi od 40 do 65 godina (62,5 %), a 28 osoba starije su od 65 godina (31,81 %). Među korisnicima najveći je broj pokretnih osoba, ukupno 62 osobe, što čini 70,4% od ukupnog broja. Teže pokretnih je 15 osoba (17,04 %), a nepokretnih 11 osoba ( 12,5 %). 85 korisnika smješteno je temeljem Rješenja Centra za socijalnu skrb, a 4 temeljem ugovora između primaoca i davatelja usluge. Najveći broj smještenih osoba su psihički bolesne odrasle osobe, njih 81 (92,10 %), a 1 osoba je kronično bolesna osoba (1,12%), a 6 su osobe sa intelektualnim oštećenjem (6,81 %). Novoprimljeni korisnici, njih 3 je došlo iz bolnice prije smještaja u Dom, a 1 je stanovao je kod srodnika, djece ili u vlastitom stanu.

 Kod prijema korisnika u Dom, obavljen je intervju s korisnicima, njihovom rodbinom ili skrbnicima, radi prikupljanja heteroanamnestičkih podataka važnih za izradu individualnih planova rada s korisnicima, radi postizanja brže i kvalitetnije adaptacije i organizacije života u Domu. Ujedno su upoznati i s Pravilnikom o kućnom redu Doma te organizacijom života u Domu.

 Stručni radnici pomagali su novoprimljenim korisnicima da postupno upoznaju novu sredinu, nove sustanare, pružali su im pomoć pri adaptaciji, te podršku (verbalnu i drugu) kada im je bila potrebna, sve u cilju unapređenja i podizanja kvalitete života korisnika u Domu.

 Kako bi se spriječila i suzbila pojava ispada u obliku fizičkih i verbalnih napada, konflikata i psihotičnih izgreda, koji su učestali kod osoba s mentalnim oštećenjima, osigurana su sredstva za dolazak liječnika primarne zdravstvene zaštite i specijalista psihijatra, psihologa i rehabilitatora u Dom.

 Otežavajuća okolnost je i činjenica da je ustanova dislocirana i udaljena od svih značajnih institucija kao što je psihijatrijski odjel Opće bolnice Pula ili KBC Rijeka s udaljenošću 80 km u jednom smjeru. U isto vrijeme, Dom zdravlja, služba Hitne medicine, najbliža Policijska postaja, laboratorij i HZZO udaljeni su 22 kilometra.

 **MJERE ZA SPRJEČAVANJE I SUZBIJANJE ŠIRENJA INFEKCIJA POVEZANIH SA**

 **ZDRAVSTVENOM SKRBI**

**1. Pregled i sanitarna obrada korisnika pri prijemu u Dom, a prema kliničkim indikacijama, mikrobiološka i epidemiološka obrada korisnika**

Pregled novoprimljenih korisnika (sistematski pregled) vršio se u ambulanti na Odjelu njege i brige o zdravlju ili u ambulanti DZ Motovun. Prilikom prvog pregleda liječnik opće i obiteljske medicine je na osnovu anamneze, nalaza, kliničkih simptoma i epidemioloških podataka odlučivao da li je potrebna mikrobiološka obrada i/ili izolacija. Na temelju medicinske dokumentacije rađena je epidemiološke anamneza u smislu utvrđivanja ranije stečene infekcije ili prisutne infekcije višestruko otpornim mikroorganizmima ili prisutnosti rizičnih faktora bitnih za razvoj infekcije (implantat, reoperacija, komorbiditetni faktori). Sanitarna obrada novoprimljenih korisnika obuhvaćala je kupanje i tuširanje te oblačenje u čisto rublje, a odjeća korisnika se odlagala, označavala i odvozila u praonicu.

 **2. Provedba sanitarno-higijenskih postupaka pri radu te ponašanje zaposlenih, korisnika i posjetitelja unutar objekta obveznika provođenja mjera i pružatelja usluga socijalne skrbi**

Pravilnikom o kućnom redu Doma za odrasle osobe Motovun reguliraju se prava i obveze korisnika, kao i održavanje reda, čistoće, mira, nesmetanog rada i boravka u ustanovi, održavanje zgrade i prostorija u dobrom i funkcionalnom stanju, prava i obveza Doma prema korisnicima.Odredbe Pravilnika obvezatne su za sve korisnike, radnike, posjetitelje, kao i za sve osobe koje na bilo koji način borave u Domu.

U Domu su označeni putovi kretanja unutar ustanove, (označeni su prostori gdje se može kretati a gdje ne). Uspostavljen je transport kružnog toka za čiste i kontaminirane materijale, radi sprječavanja križanja čistog i nečistog materijala (prostorije za čisto i nečisto, koje su označene). Poštuju se odredbe organizacije rada zdravstvene njege i skrbi bolesnika (definirano tjednim planom rada njegovateljica, medicinskih sestara i voditeljice Odjela).

 **3. Čišćenje, pranje i provjetravanje radnih prostorija i pripadajuće opreme**

U Domu za odrasle osobe Motovun tijekom izvještajnog razdoblja redovito su se obavljali poslovi čišćenja - održavanje i čišćenje sanitarija, brisanje prašine, čišćenje i pranje podova, terasa, staklenih površina i aluminijske stolarije, lustera i drugih rasvjetnih tijela, namještaja i opreme, prema dnevnom, tjednom i mjesečnom rasporedu. Sve prostorije koje imaju prirodnu ventilaciju (prozore) redovito se provjetravaju.

Radi zadovoljenja osnovnih potreba organizirano je pranje, sušenje i sortiranje čistog rublja, podjela čiste privatne robe korisnicima, spremanje odjeće korisnika (pranje, peglanje), šivanje i spremanje robe za prigodne zabavne aktivnosti, pranje zavjesa i sušenje. Pranje odjeće i posteljnog rublja u stacionarnom dijelu vrši se svakodnevno i prema potrebi, dok se u stambenom dijelu pranje posteljnog rublja vrši jedanput tjedno prema Pravilniku o minimalnim uvjetima za pružanje socijalnih usluga (NN 40/14 i 66/15). Obavlja se i održavanje i čišćenje mašina za pranje i sušenje, te čišćenje i održavanje radnog prostora praonice i glačaonice.

**4. Higijena ruku, kože i sluznica**

Higijena ruku, kao osnovna mjera zaštite podrazumijeva pranje ruku pod tekućom vodom, tekućim sapunom, odnosno losionom u slučaju vidljive kontaminacije ruku, odnosno utrljavanjem alkoholnog preparata u svim ostalim slučajevima. Higijena ruku u Domu se izvršava prema smjernicama za higijenu ruku u zdravstvenim ustanovama – Higijensko pranje ruku te ,Higijensko utrljavanje u ruke, Mojih 5 trenutaka za higijenu ruku (Liječnički vjesnik 2011;133:1-16). Higijena kože pacijenta/korisnika podrazumijevaredovito pranje i kupanje, te lokalno dezinfekcija kože prije davanja injekcija, vađenja krvi odnosno izvođenja invazivnih zahvata. Higijena sluznica pacijenta/korisnika podrazumijeva: redovito čišćenje i pranje usne šupljine bolesnika. Mjere zaštite obavljaju se redovito, o čemu se vodi evidencija.

**5. Dezinfekcija instrumenata, medicinskog pribora i okoline**

Dezinfekcija kemijskim otopinama dijeli se prema stupnju mikrobicidne djelotvornosti dezinficijensa (nisko, srednje i visokovrijedna), prema namjeni (koža, sluznice, pribor, oprema, površine) i prema razinama rizika (niski, srednji, visoki). Za provođenje kemijske dezinfekcije koristi se ALDESOL - Aldehidni dezinficijens za instrumente, opremu i površine. Aldesol je dezimficijens visoke razine antimikrobne djelotvornosti, koji ujedinjuje antimikrobno i detergentno djelovanje benzalkonuijevog klorida s antimikrobnim, virucidnim i deodorantnim djelovanjem glutaraldehida i glioksala. Zajedničko djelovanje sastojaka preparata rezultira baktericidnim tuberkulocidnim, sporocidnim, fungicidnim, i osobito virucidnim (poliovirus, prema EN 14476) učinkom. Antimikrobno djelovanje Aldesola, izraženo je u prisutnosti organskih tvari: krvi, seruma, proteina, masnoća, itd. Aldesol se rabi razrijeđen vodovodnom vodom. Površine, predmeti, pribor i oprema jednokratno ili višekratno se brišu ili prskaju otopinom preparata. Predmeti se drže uronjeni u otopini od nekoliko minuta do nekoliko sati, zavisno od stupnja njihove mikrobne kontaminiranosti. Pri radu sa Aldesolom koriste se gumene ili plastične rukavice, da se izbjegnu nadražajne reakcije i obojenje kože ruku.

**6.** **Sterilizacija opreme i pribora za medicinske postupke**

Sterilizacija je postupak uništavanja svih vrsta i svih oblika mikroorganizama. U radu se koristi metoda sterilizacije suhom toplinom. Suhim zrakom se steriliziraju predmeti koji podnose visoku temperaturu stakleni i metalni predmeti (instrumenti – kirurški noževi, škare, pincete, peani). Suhom toplinom sterilizira se u posebnim aparatima – sterilizatorima na suhi zrak različitih veličina i oblika. Zrak se u sterilizatoru zagrijava električnom strujom do željenog stupnja, a termostat osigurava određeno vrijeme održavanja postignute temperature. Rukovanje aparatom je jednostavno, sterilizacija uspješna ako poštujemo sva načela u pripremi materijala za sterilizaciju, ako postignemo odgovarajuću temperaturu (180 stupnjeva) i održavamo je tijekom jednog sata. Instrumenti se nakon upotrebe peru, dezinficiraju i suše, a potom spremaju prema vrsti u setove u metalne kutije (kasete). Svi postupci upisuju se u knjigu evidencije sterilizacije (lijepi se indikator traka, upisuje datum, temperatura, vrijeme, potpis osobe koja je izvršila sterilizaciju). Tijekom izvještajnog razdoblja sterilizacija instrumenata izvršena je 115 puta, a sterilizacija zavojnog materijala 115 puta. Provjera sterilizatoraprovodi se 2x godišnje sa biološkim indikatorom ( Bacillus Subtilis). Biološki indikator se stavlja u sterilizator te nakon završene sterilizacije paketić sa biološkim materijalom šalje u mikrobiološki laboratorij ( ZZJZ istarske županije).

**7. Aseptični, antiseptički i higijenski postupci pri radu**

Pod aseptičnim, antiseptičnim i higijenskim postupcima pri radu podrazumijeva se primjena sterilnog materijala i instrumenata te aseptičnih tehnika rada kojima se sprječava ulazak mikroorganizama u tijelo pacijenta (tehnika ne dodirivanja, higijena ruku i uporaba sterilnih rukavica). Primjenjuje se pri invazivnim medicinskim postupcima, operativnim zahvatima i previjanju rana. Antiseptički postupak je dezinfekcija sluznice, rane ili kože bolesnika te higijena ruku i uporaba sterilnih rukavica, a provodi se prije invazivnih postupaka i operacija. Higijenski postupak primjenjuje se i kada je rizik od prijenosa mikroorganizama nizak, a obuhvaća postupke čišćenja, pranja i higijene ruku. Tijekom izvještajnog razdoblja redovito se u radu koristili aseptični, antiseptični i higijenski postupci. a tome u prilog govori dokaz da nije bilo pojave zaraznih bolesti u vremenu Od 01. siječnja 2019. do 31. prosinca 2019. godine

 **8. Prikupljanje, razvrstavanje, pranje, sterilizacija i transport rublja**

Nečisto rublje prikuplja se odmah nakon skidanja s korisnika i/ili kreveta i stavlja u posebne nepropusne vreće bez razvrstavanja te odvozi u praonicu ili privremeno odlaganje u prostoriju za nečisto, koja se čisti i dezinficira svakodnevno. Rublje kontaminirano krvlju ili rezistentnim bolničkim vrstama se odvaja i zasebno odvozi u praonicu. U praonici se vrši razvrstavanje i označavanje rublja, uklanjanje oštrih ili osobnih predmeta, pranje, sušenje i glačanje. Čisto, klasificirano i priređeno rublje skladišti se u suhom i zračnom prostoru, a potom, sukladno dnevnom rasporedu, odvozi na odjel na čistim i dezinficiranim kolicima.

**9. Osiguranje zdravstvene ispravnosti namirnica, uključujući vodu za piće te sanitarno-tehničkih i higijenskih uvjeta pripreme, čuvanja i podjele hrane**

Sanitarno-tehnički i higijenski uvjeti i postupci skladištenja namirnica, pripreme i podjele hrane kontroliraju se i provode skladno HACCP sustavu. Zaposlenici koji su u doticaju sa hranom ili prehrambenim artiklima imaju Sanitarne iskaznice te redovito obavljaju sanitarne preglede u roku koji je upisan u Sanitarnoj iskaznici kao datum sljedećeg pregleda. Osobe koje pripremaju, prevoze i serviraju hranu nose odgovarajuću propisanu radnu odjeću. Ostatci hrane uklanjaju se na higijenski način odlaganjem u posebne posude s poklopcem u zaseban prostor, a svakodnevno se vrši pranje i dezinfekcija pribora i opreme, uključujući kolica za prijevoz hrane.

 **10. Osiguranje kakvoće zraka sukladno posebnim propisima**

Pod osiguranjem kvalitete zraka podrazumijeva se izvedba, održavanje te nadzor zatvorenih ventilacijskih sistema, sistema s podtlakom, aparata za kondicioniranje zraka i mehaničkih filtera na način da se ne može narušiti zdravlje pacijenta/korisnika, zaposlenog osoblja i posjetitelja. Osiguranje kvalitete zraka provodi se sukladno standardima propisanim za pojedine sustave, uz redovne kontrole i nadzor.

 **11. Dezinsekcija i deratizacija sukladno posebnim propisima**

Dezinsekcijom se smatraju postupci suzbijanja artropoda (člankonožaca) koji mogu prenijeti uzročnike zaraznih bolesti, izazvati alergijske reakcije, imati toksično djelovanje ili su nametnici odnosno uznemirivači. Deratizacija je skup mjera i postupaka koji se poduzimaju radi smanjenja populacije štakora, miševa koji su uzročnici i prijenosnici zaraznih bolesti, a zbog svoje velike rasprostranjenosti predstavljaju opasnost po čovjeka i njegovu okolinu.

Mjere Dezinsekcije i deratizacijeprovode se dva puta godišnje, u proljeće i jesen, a provodi ih ovlašteno poduzeće s kojim je sklopljen godišnji Ugovor. Kontrolu prisutnosti glodavaca, žohara i ostalih štetočina obavlja jedanput mjesečno odgovorna osoba. U slučaju da se u objektu zamijeti prisutnost infestacije glodavaca, žohara ili ostalih štetočina odgovorna osoba dužna je obavijestiti tvrtku koja provedi DDD mjere. U toku 2019. godine 2 puta redovno provedena je dezinsekcija i deratizacija od strane „Eko servisa Matić“ s kojim je sklopljen Ugovor o dezinsekciji i deratizaciji .

**12. Zbrinjavanje infektivnog otpada, sukladno posebnim propisima**

Temeljem godišnjeg ugovora između Doma Motovun i EKOPLANETA d.o.o Pula – poduzeća ovlaštenog od Ministarstva za zaštitu okoliša i prostornog uređenja Republike Hrvatske za sakupljanje i zbrinjavanje opasnog otpada i Upravnog odjela za održivi razvoj Istarske županije, EKOPLANET d.o.o Pula preuzima infektivni otpad svakih 8 dana, prema Pravilniku o gospodarenju medicinskim otpadom (Narodne novine broj 50/2015). Infektivni otpad odvaja se u posebne spremnike koje dostavlja Ekoplanet, te se redovito vodi Evidencija o odvozu infektivnog otpada. Farmaceutski otpad odvaja se u posebni spremnik i preuzima prema potrebi.

 **13. Rano otkrivanje, izolacija i liječenje osoba oboljelih od infekcija povezanih sa zdravstvenom skrbi**

Pod ranim otkrivanjem, izolacijom i liječenjem osoba oboljelih od infekcija povezanih sa zdravstvenom skrbi podrazumijeva se dijagnosticiranje infekcije povezane sa zdravstvenom skrbi, mikrobiološko utvrđivanje uzročnika i njegovih osobitosti, epidemiološko ispitivanje u cilju iznalaženja izvora zaraze, putova prenošenja, rezervoara uzročnika, vremena i mjesta nastanka te raširenosti infekcija povezanih sa zdravstvenom skrbi, te izoliranje ili grupiranje pacijenta/korisnika i osoblja kod kojih je otkriveno postojanje infekcije ili kolonizacije te poduzimanje drugih općih i specifičnih mjera za suzbijanje širenja infekcija povezanih sa zdravstvenom skrbi, prema vrsti infekcije i uzročniku. Odgovarajuće liječenje ili dekolonizacija vrši se prema vrsti infekcije i uzročniku. U slučaju pojave zaraznih bolesti provodi se izolacija korisnika, (posebna soba, označavanje prostora) i primjenjuju standardne mjere zdravstvene zaštite.

**14. Praćenje infekcija povezanih sa zdravstvenom skrbi u odnosu na vrstu infekcije, uzročnike, populaciju pacijenata, primjenu dijagnostičkih ili terapijskih postupaka**

Praćenje infekcija povezanih sa zdravstvenom skrbi obavlja se kroz kontinuirano prikupljanje podataka iz medicinske dokumentacije bolesnika. Praćenje infekcija povezanih sa zdravstvenom skrbi odvija se prema planu kojeg donosi Bolničko povjerenstvo i Povjerenstvo pružatelja socijalne skrbi, a obuhvaća podatke o strukturi i procesu prevencije i kontrole infekcija, kao i podatke o infekcijama kao ishodu zdravstvene skrbi (učestalost i vrste infekcija, vrste pojedinih uzročnika, učestalost alarmantnih mikroorganizama, rezistencija na antibiotike). Metodologija praćenja infekcija povezanih sa zdravstvenom skrbi treba biti u skladu s metodologijom ECDC-a, kako bi se mogle provoditi nacionalne i internacionalne usporedbe rezultata praćenja. Podaci prikupljeni praćenjem infekcija povezanih sa zdravstvenom skrbi pohranjuju se i periodički analiziraju. Bolničko povjerenstvo i Povjerenstvo pružatelja usluga socijalne skrbi analizira rezultate najmanje jednom godišnje i daje povratnu informaciju tijelu upravljanja i zaposlenicima, kao i Povjerenstvu Ministarstva, u obliku godišnjeg izvješća. Tim za kontrolu bolničkih infekcija sudjeluje u prikupljanju prijava, analizi i interpretaciji rezultata kontrole infekcija. Pohranjivanje, analiza i komentiranje rezultata obavlja se čuvajući povjerljivost nalaza za pacijente/korisnike i osoblje, te u suradnji sa ZZJZ Istarske županije.

 **15. Praćenje rezistencije pojedinih vrsta mikroorganizama, praćenje potrošnje antibiotika te formiranje liste rezervnih antibiotika**

Pod praćenjem učestalosti rezistencije mikroorganizama, praćenjem potrošnje antibiotika (evidencija antibiotika za svakog korisnika ponaosob) te formiranjem liste rezervnih antibiotika, podrazumijeva se: 1. praćenje određenih vrsta bakterija i njihove rezistencije na antibiotike te učestalost svih višestruko rezistentnih bakterija; 2. praćenje potrošnje antibiotika u definiranim dnevnim dozama na 1000 bolesničkih dana; 3. provođenje načela antimikrobnog liječenja prema vrsti, uzročnicima i učestalosti bolničkih infekcija, učestalosti rezistencije bakterija i potrošnji antibiotika te formiranje liste rezervnih antibiotika u ustanovi.

 **16. Provođenje preventivnih i specifičnih mjera (imunizacija, kemoprofilaksa, seroprofilaksa) te mikrobiološka kontrola žive i nežive sredine prema epidemiološkoj indikaciji**

Pod provođenjem preventivnih i specifičnih mjera, mikrobiološke kontrole žive i nežive sredine, podrazumijeva se: 1. propisana imunizacija (godišnje cijepljenje protiv gripe), seroprofilaksa ili kemoprofilaksa osoblja te imunizacija, seroprofilaksa i kemoprofilaksa osoblja ili pacijenta prema epidemiološkoj indikaciji, uključujući i kemoprofilaksu pri određenim kirurškim zahvatima; 2. provođenje mikrobiološke kontrole oboljelih osoba i kontakata u slučaju pojave ili sumnje na infekciju povezanu sa zdravstvenom skrbi u cilju utvrđivanja potencijalnog izvora zaraze i uvođenja mjera za suzbijanje širenja infekcije povezane sa zdravstvenom skrbi; 3. bakteriološka obrada svih infekcija na odjelu, uz praćenje učestalosti rezistentnih sojeva; 4. bakteriološka ispitivanja nežive sredine koja se provode ciljano u slučaju epidemiološke indikacije.

 **17. Osiguranje higijensko-tehničke ispravnosti objekta, opreme i instalacija**

Objekt, oprema i instalacije izvedeni su sukladno Pravilniku o minimalnim uvjetima za pružanje socijalnih usluga (ranije Pravilniku o vrsti i djelatnosti doma socijalne skrbi, načinu pružanja skrbi izvan vlastite obitelji, uvjetima prostora, opreme i radnika doma socijalne skrbi, terapijske zajednice, vjerske zajednice, udruge i drugih pravnih osoba te centara za pomoć i njegu u kući). Uporabna dozvola za građevinu doma izdana je u listopadu 2006. godine, a Ministarstvo zdravstva i socijalne skrbi donijelo je 22. siječnja 2007. godine Rješenje Klasa: UP/I-550-06/07-03/04, Ur.Broj: 543-09-0302/1-06-4, kojim se utvrđuje da građevina

ispunjava sve uvjete glede prostora i opreme za pružanje usluga stalnog smještaja za 89 psihički bolesnih odraslih osoba. Sukladno važećim propisima redovito se provodi kontrola pojedinih sustava, osiguravajući stručne zahtjeve za smanjenje rizika od infekcija povezanih sa zdravstvenom skrbi.

**18. Edukacija cjelokupnog osoblja (zdravstvenog i nezdravstvenog) prilikom stupanja na posao te kontinuirana edukacija o sprečavanju infekcija povezanih sa zdravstvenom skrbi**

Edukaciju o načelima i praksi prevencije infekcija povezanih sa zdravstvenom skrbi moraju proći svi zdravstveni i nezdravstveni radnici koji mogu doći u kontakt s korisnicima ili medicinskom opremom. Edukacija se provodi za novoprimljene zaposlenike, a zatim periodički prema godišnjem planu i procjeni rizika povjerenstva ustanove. Edukacija zaposlenika za kontrolu infekcija povezanih sa zdravstvenom skrbi je trajna edukacija medicinskih sestara-medicinskih tehničara koji se bave sprečavanjem i suzbijanjem infekcija povezanih sa zdravstvenom skrbi, a provodi se na tečajevima trajne edukacije u obliku teoretskog i praktičnog rada. U tijeku 2019.god.prisustvovalo se edukaciji „Primjena restriktivnih mjera i zaštita od ponižavajućeg postupanja prema korisnicima socijalnih usluga u djelatnosti socijalne skrbi“ 03.10.2019. u Zagrebu, na Simpoziju društva distrofičara Istre u Puli 20.studenog, edukaciji „Proaktivni modeli osnaživanja“u organizaciji Ministarstva za demografiju, obitelji, mlade i socijalnu politiku, te sudjelovanje u Pilot projektu OB Pula i Istarske županije- Prevencija širenja multirezistentnih bakterija u OB Pula i domovima na području Istarske županije 1x mjesečno. Svaka medicinska sestra educirala se ponaosob u Domovima zdravlja na predavanjima prema programu HKMS.

**Z A K L J U Č A K**

Analizirajući djelatnost Doma za odrasle osobe Motovun tijekom izvještajnog razdoblja sa aspekta zdravstvene zaštite, posebice u dijelu koji se odnosi na mjere i postupke za sprječavanje i suzbijanje bolničkih infekcija može se konstatirati da su planirane aktivnosti u najvećoj mjeri realizirane.

 Ustanova je poslovala stabilno, a uz usluge brige o zdravlju i njegu, korisnicima su pružane usluge primarne zdravstvene zaštite i specijalističke zdravstvene zaštite. Socijalni rad i radno okupacijske aktivnosti odvijale su se kontinuirano, tijekom izvještajnog razdoblja, a uz individualni izvodio se i grupni rad, uz uvažavanje potreba i sklonosti korisnika.

Usluge brige o zdravlju, pored brige o fizičkom i psihičkom stanju te zadovoljavanju osnovnih životnih potreba korisnika, obuhvaćale su postupke prikupljanja podataka koji se odnose na stanje korisnika, funkcionalne sposobnosti, planiranje zdravstvene njege, postupaka zdravstvene njege i provjere uspješnosti, pripremu i izvođenje jednostavnijih medicinsko-tehničkih zahvata, primjenu peroralne i parenteralne terapije, prepoznavanje hitnih stanja i pružanje prve pomoći. U sklopu brige o zdravlju osiguravala se i pratnja pri ostvarivanju usluga primarne zdravstvene zaštite i specijalističke zdravstvene usluge (IDZ, KBC Rijeka i OB Pula).

Tijekom izvještajnog razdoblja izvršeno je ukupno19 430 usluge, u ustanovi je obavljeno 245 specijalističkih pregleda (psihijatar, fizijatar, palijativa), a u oblasti opće njege izvršeno je ukupno 94 690usluga.

Uvidom u knjigu prijava zaraznih bolesti u vremenu od 1. siječnja do 31. prosinca 2019. godine nađen je jedan korisnik Doma za odrasle osobe Motovun sa prijavom zarazne bolesti.

Upravno vijeće Doma za odrasle osobe Motovun je sukladno Pravilniku o uvjetima i načinu obavljanja mjera za sprječavanje i suzbijanje infekcija i Statutu Doma imenovalo Povjerenstva za sprečavanje i suzbijanje bolničkih infekcija. Povjerenstvo radi na temelju Poslovnika o radu, a u okviru svoje djelatnosti donijelo je program za prevenciju i kontrolu infekcija povezanih sa zdravstvenom skrbi, godišnji plan prevencije i kontrole te uređuje mjere za sprečavanje i suzbijanje infekcija povezanih sa zdravstvenom skrbi, donosi preporuke za pojedine postupke pri dijagnostici, njezi i liječenju pacijenata, analizira kretanje infekcija povezanih sa zdravstvenom skrbi i podnosi polugodišnje i godišnje izvješće o radu na praćenju, sprečavanju i suzbijanju infekcija povezanih sa zdravstvenom skrbi.

 Sa ciljem provođenja, praćenja i nadziranja mjera sprečavanja, suzbijanja i kontrole infekcija povezanih sa zdravstvenom skrbi u Domu, Povjerenstvo je imenovalo Tim za kontrolu bolničkih infekcija u Domu za odrasle osobe Motovun.

Klasa: 023-05/20-01/1

Urbroj: 216/05-60-78-01/1-20-3

Motovun, 24. siječnja 2020.

PREDSJEDNIK POVJERENSTVA

 RAVNATELJ

 Boris Demark, prof.,v.r.

**PRILOZI:**

*Prilog 1 - prikaz broja novoprimljenih korisnika u Dom za razdoblje od 01.01-31.12.2019. godini, tablica*

|  |  |
| --- | --- |
| IZ BOLNICE: | 3 korisnika |
| OD KUĆE | 1 korisnika |
| IZ DRUGIH USTANOVA - Domovi | / |
| **SVEUKUPNO** |  4 korisnika |

*Prilog 2 - prikaz usluga opće njege za razdoblje od 01.01- 31.12.2019. godini, tablica*

|  |  |
| --- | --- |
| **USLUGE OPĆE NJEGE** | **UKUPNO** |
| Pranje cijelog tijela u krevetu | 0 |
| Pranje donjeg djela tijela | 18.803 |
| Promjena uloška | 19.120 |
| Promjena pelene | 14.275 |
| Kupanje |  4.267 |
| Šišanje | 333 |
| Brijanje | 1.118 |
| Pranje zubi/zubne proteze | 969 |
| Pranje kose | 3.992 |
| Pedikura (njega i rezanje noktiju nogu) | 3.292 |
| Manikura (njega i rezanje noktiju ruku) | 3.449 |
| Cjelovito oblačenje/presvlačenje | 4.681 |
| Cjelovito presvlačenje kreveta | 5.912 |
| Dezinfekcija noćnih ormarića | 14.374 |
| Pranje invalidskih kolica | 105 |
| **SVEUKUPNO** | **94 690** |

*Prilog 3 - prikaz usluga primarne zdravstvene zaštite za razdoblje od 01.01- 31.12.2019. godini tablica*

|  |  |
| --- | --- |
| **PRIMARNA ZDRAVSTVENA ZAŠTITA** |  **UKUPNO** |
| Broj dolazaka liječnika opće prakse u Dom | 31 |
| Broj odlazaka u ambulantu u Motovun | 102 |
| Broj obavljenih pregleda | 171 |
| Broj sistematskih pregleda | 13 |
| Broj hospitalizacija | 32 |
| Telefonski kontakt sa liječnikom | 175 |
| Telefonski kontakt sa HMP | 27 |
| Telefonski kontakt sa sanitetom | 38 |
| HMP intervencije u Domu | 18 |
| HMP sanitet/hospitalizacija | 18 |
| HMP sanitet/spec. obrada u bolnici | 15 |
| Izdane uputnice | 195 |
| Broj previjanja | 772 |
| Kontrola krvnog tlaka | 2.357 |
| Kontrola tjelesne težine | 1.487 |
| Kontrola tjelesne temperature | 2.269 |
| Uzimanje materijala za laboratorij | 180 |
|  Vađenje GUK- a  | 4.054 |
| Sp02 | 1.770 |
| EKG | 14 |
| Kateterizacija | 4 |
| Inzulinske injekcije - ukupno | 3.981 |
| I.m. inekcije | 463 |
| Infuzija | 7 |
| Postavljanje NGS | 1 |
| Ispiranje ušiju | 8 |
| Promjena urinske vrećice | 65 |
| Njega usne šupljine | 601 |
| Pregled ginekologa | 18 |
| Pregled stomatologa | 48 |
| Spec. pregledi u OB Pula | 56 |
| Specijalistički pregledi u KBC Rijeka | 31 |
| Spec. Pregled Bolnica za ortopediju Rovinj | 1 |
| DZ Pazin, okulista | 1 |
| DZ Poreč-denzitometrija,UZV | 2 |
| Spec. pregled DZ Umag Kirurg,Urolog | 2 |
| Spec. pregled DZ Pazin ,Internista | 4 |
| Poziv ginekologu | 23 |
| RTG Pazin /Buzet | 15 |
| Palijativna skrb | 3 |
| Sedimentacija | 0 |
| Informacije o hospitaliziranim korisnicima | 58 |
| Uzimanje sputuma | 7 |
| Cijepljenje protiv gripe | 33 |
| Mamografija | 3 |
| Edukacija u Domu-Tim za kontrolu bolničkih infekcija OB Pula | 1 |
| Edukacija u Domu-internistica dr. Kuzmanović | 1 |
| Sterilizacija instrumenata | 115 |
| Sterilizacija zavojnog materijala | 115 |
| **Održane grupe za zdravstveni odgoj** |   |
| Grupa Dijabetičari | 12 |
| Grupa Hipertoničara | 4 |
| Grupa poremećaji prehrane | 2 |
| Grupa ovisnika o kavi i cigaretama | 2 |
| Važnost uzimanja dovoljno tekućine | 1 |
| Grupa Higijeničara | 4 |
| **SVEUKUPNO** | **19.430** |
|  |  |
|  |  |

*Prilog 4 - prikaz usluga specijalističke zdravstvene zaštite za razdoblje od 01.01- 31.12.2019. godini tablica*

|  |  |  |  |  |
| --- | --- | --- | --- | --- |
| **SPECIJALISTIČKA ZDRAVSTVENA ZAŠTITA** | **USLUGE PSIHIJATRA** | **USLUGE INTERNISTE** | **USLUGE FIZIJATRA** | **USLUGE PULMOLOGA** |
| Broj dolazaka liječnika specijaliste | 24 | 3 | 3 | / |
| Broj obavljenih pregleda | 187 | 20 |  30 | / |
| Telefonske konzultacije sa specijalistom |  54 | / | / | / |
| Mala Grupa | 5 | / | / | / |
| Edukacija | / | 1 | / |  / |